नेदरल्याण्ड सरकारले भू–उपयोग योजना निर्माण एवं कार्यान्वयन, स्थानीय तहमा आवश्यक प्राविधिक र आर्थिक सहयोग पुर्‍याउने, नियमित अध्ययन/अनुसन्धानका निम्ति स्रोतसाधन उपलब्ध गराउनेजस्ता कुरालाई प्राथमिकतामा राखेको छ । त्यहाँका हरेक नागरिक पानीसँग सम्बन्धित समस्या र विपत्बारे सुसूचित छन् र त्यससम्बन्धी गतिविधिलाई आवश्यक ठान्छन् । सम्बन्धित सबै सरकारी निकाय, सरोकारवाला र जनताको प्रभावकारी समन्वय र सहकार्यबाट यो सम्भव भएको हो ।
